Ministru kabineta noteikumu

**„** **Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums””**

projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saistībā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām tiek veiktas izmaiņas Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”, paredzot tajā svītrot tos uzdevumus, ko turpmāk veiks Slimību profilakses un kontroles centrs, kā arī papildinot ar uzdevumu, kas tiek pārņemts no Veselības inspekcijas - pārbaudīt no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību līgumam ar Nacionālo veselības dienestu.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts „Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”” (turpmāk – Nacionālā veselības dienesta nolikums) izstrādāts atbilstoši Ministru kabineta 2017.gada 7.augusta rīkojumā Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” paredzētajai reformai attiecībā uz Veselības ministrijas padotības iestāžu funkciju pārdali.Valsts pārvaldes iekārtas likuma 16.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu” un Ministru kabineta 2018.gada 29.maija rīkojumā Nr.227 „Par Veselības ministrijas padotībā esošo valsts pārvaldes iestāžu reorganizāciju” apstiprinātajām reformām nepieciešams veikt izmaiņas Veselības ministrijas padotības iestāžu nolikumos, lai nodrošinātu plānoto funkciju pārdali.Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.2.1. apakšpunkts paredz līdz 2018.gada 1.septembrim reorganizēt Nacionālo veselības dienestu un nodot Slimību profilakses un kontroles centram šā rīkojuma 3.1. apakšpunktā noteikto funkciju - sagatavot izstrādājamo klīnisko vadlīniju sarakstu, izvērtēt klīniskās vadlīnijas un nodrošināt to ieviešanas metodisko vadību.Veselības nozarē plānoto reformu kontekstā, kas saistītas ar efektīvu veselības aprūpes pakalpojumu plānošanu un administrēšanu, Nacionālā veselības dienesta funkcijas tiks fokusētas tieši uz veselības aprūpes finanšu resursu plānošanas, administrēšanas un uzraudzības funkciju, kā arī e-veselības sistēmas uzturēšanas funkciju.Stiprinot šīs funkcijas, tiek pārstrukturētas citas funkcijas, kā klīnisko vadlīniju administrēšana, tajā skaitā arī konkrētu pacientu grupu ārstniecības procesu aprakstu veidošana, kas funkcionāli pārveidotā veidā tiek nodotas Slimību profilakses un kontroles centram. Šobrīd Nacionālais veselības dienests nodrošina klīnisko vadlīniju izvērtēšanu un apstiprināšanu. Tajā pašā laikā Slimību profilakses un kontroles centrs turpmāk tiks attīstīts kā informatīvais un metodiskais centrs ārstniecības iestādēm un veiks klīnisko vadlīniju, klīnisko algoritmu, pacientu klīnisko ceļu un indikatoru uzturēšanu. Tādējādi Slimību profilakses un kontroles centra metodiskā atbalsta funkcija tiks stiprināta ar ārstniecības kvalitāti un pacientu drošību ietekmējošiem materiāliem: klīniskajām vadlīnijām, klīniskiem algoritmiem, klīniskiem pacientu ceļiem un indikatoriem. Atbilstoši iepriekš minēto uzdevumu nodošanai, ar šīm tiesību normām tiek grozīts gan Nacionālā veselības dienesta nolikums, gan Slimību profilakses un kontroles centra nolikums (Grozījumi Nacionālā veselības dienesta nolikuma 3.14. un 3.24.apakšpunktā). Ņemot vērā iepriekš minētās funkciju nodošanu Slimību profilakses un kontroles centram, tad arī ar šīs funkcijas saistītās datubāzes veidošana, uzturēšana un papildināšana vairs nav Nacionālā veselības dienesta uzdevums un no Nacionālā veselības dienesta nolikuma svītrojama tiesību norma, kas paredz uzdevumu uzturēt klīnisko vadlīniju datubāzi (Grozījums Nacionālā veselības dienesta nolikuma 4.3.2.2.).No Nacionālā veselības dienesta nolikuma tiek svītrots uzdevums uzturēt garīgās veselības, narkotisko, psihotropo un toksisko vielu, alkohola un tabakas valsts starpnozaru informācijas un monitoringa sistēmu, kas nolikumā saglabājies šīs funkcijas vēsturiskas nodošanas rezultātā no Sabiedrības veselības aģentūras Veselības ekonomikas centram, kas pēc tam apvienots ar Veselības norēķinu centru, izveidojot Nacionālo veselības dienestu, bet izveidojot Slimību profilakses un kontroles centru šis uzdevums ir nevis Nacionālā veselības dienesta, bet gan Slimību profilakses un kontroles centru kompetencē, kas to dara atbilstoši Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums” 3.7.apakšpunktā noteiktajai funkcijai veikt sabiedrības veselības monitoringu, tajā skaitā iegūstot, apkopojot, apstrādājot un analizējot sabiedrības veselības un veselības aprūpes statistikas informāciju (Grozījums Nacionālā veselības dienesta nolikuma 4.3.2.4.apakšpunktā).Šobrīd līgumus par tādu veselības aprūpes pakalpojumu sniegšanu, kurus apmaksā no valsts budžeta līdzekļiem, ar ārstniecības iestādēm slēdz Nacionālais veselības dienests, savukārt minēto līgumu izpildes uzraudzību saskaņā ar Ministru kabineta 2013.gada 17.decembra noteikumiem Nr.1529 “Veselības aprūpes organizēšanas un finansēšanas kārtība” nodrošina Veselības inspekcija. Tajā pašā laikā Nacionālais veselības dienests nodrošina veselības aprūpes nodrošināšanai piešķirto valsts budžeta līdzekļu administrēšanu un veselības aprūpei paredzēto valsts budžeta līdzekļu izlietojuma uzraudzību ārstniecības iestādēs. Lai veiktu efektīvu un optimālu valsts budžeta līdzekļu administrēšanu un valsts budžeta līdzekļu izlietojuma uzraudzību, Nacionālajam veselības dienestam ir nodota arī līgumu par no valsts budžeta līdzekļiem apmaksājamu veselības aprūpes pakalpojumu izpildes uzraudzība. Tādējādi jautājumus, kas saistīti ar valsts budžeta līdzekļu izlietojumu, kontrolēs Nacionālais veselības dienests, savukārt Veselības inspekcija - uzraudzīs ārstniecības iestāžu atbilstību obligātajām prasībām, kā arī izvērtēs sniegto veselības aprūpes pakalpojumu kvalitāti. Saistībā ar minēto papildināts arī Nacionālā veselības dienesta uzdevums par tiesībām uzlikt ārstniecības iestādei pienākumu novērst konstatētos pārkāpumus, paredzot, ka Nacionālais veselības dienests uzdod veselības aprūpes pakalpojumu sniedzējam atmaksāt personai nepamatoti iekasētu pacienta iemaksu vai samaksu par veselības aprūpes pakalpojumu (Projekta 5. un 6.punkts).Vienlaikus precizēta Nacionālā veselības dienesta funkcija saistībā ar līdzekļu atgūšanu par personu ārstēšanu, ja ārstēšana ir prettiesiskas darbības, bezdarbības vai noziedzīga nodarījuma sekas, papildinot to ar Neatliekamās medicīniskās palīdzības dienesta brigādes sniegto neatliekamo medicīnisko palīdzību, jo to pilnā mērā neietver līdzšinējais termins „personu ārstēšana”, tomēr regresa kārtībā atgūstami arī pārējie līdzekļi, kas iztērēti saistībā ar Neatliekamās medicīniskās palīdzības dienesta brigādes sniegto neatliekamo medicīnisko palīdzību (Projekta 1.punkts). Grozījums Nacionālā veselības dienesta nolikuma 13.punktā nepieciešams, lai nodrošinātu iespēju Nacionālajām veselības dienestam organizēt darbu tā, lai ar iekšējos normatīvajos dokumentos noteiktu deleģējumu Nacionālā veselības dienesta vārdā ļautu izdot administratīvos aktus arī Nacionālā veselības dienesta direktora vietniekiem, nemainot to apstrīdēšanas kārtību. |
| 3. | Projekta izstrādē iesaistītās institūcijas | Veselības ministrija, Nacionālais veselības dienests |
| 4. | Cita informācija | Ņemot vērā, ka Ministru kabineta 2018.gada 29.maija rīkojuma Nr.227 „Par Veselības ministrijas padotībā esošo valsts pārvaldes iestāžu reorganizāciju” 1.3.apakšpunkts paredz līdz 2019.gada 1.janvārim reorganizēt Nacionālo veselības dienestu un nodot atsevišķas tā funkcijas Zāļu valsts aģentūrai un Veselības inspekcijai, bet šo funkciju nodošana saistīta ar nepieciešamību veikt grozījumus Farmācijas likumā un Pacientu tiesību likumā, tad Nacionālā veselības dienesta nolikums un arī Zāļu valsts aģentūras nolikums tiks grozīts pēc iepriekšminēto likumu grozījumu veikšanas attiecībā uz Ārstniecības riska fondu un uz ārstniecībā lietojamo zāļu, medicīnisko ierīču un medicīnisko tehnoloģiju izmaksu efektivitātes novērtēšanu un ārstniecībā izmantojamās medicīniskās tehnoloģijas apstiprināšanu, apstiprinātās medicīniskās tehnoloģijas reģistrēšanu un, apstiprināto medicīnisko tehnoloģiju uzskaites un no valsts budžeta līdzekļiem apmaksājamo medicīnisko tehnoloģiju datubāzes veidošanu un uzturēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības iestādes, kuras ir līgumattiecībās ar Nacionālo veselības dienestuĀrstniecības personu profesionālās organizācijas, ārstniecības iestādes un augstskolas, kuras īsteno akadēmiskās un otrā līmeņa profesionālās studiju programmas medicīnā un vēlas reģistrēt klīniskās vadlīnijas  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs ietekmi uz tautsaimniecību un neradīs papildu administratīvo slogu. Sabiedrības mērķgrupām vienīgā izmaiņa būs, ka tiek mainīta kompetentā iestāde Projektā minēto funkciju nodrošināšanai |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Veselības inspekcijas nolikumsGrozījumi Ministru kabineta 2012.gada 3.aprīļa noteikumos Nr.241 „Slimību profilakses un kontroles centra nolikums”Grozījumi Ministru kabineta 2012.gada 31.jūlija noteikumos Nr.537 „Zāļu valsts aģentūras nolikums” |
| 2. | Atbildīgā institūcija | Veselības ministrija |
| 3. | Cita informācija | Nav |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ar Ministru kabineta 2017.gada 7.augusta rīkojumu Nr.394 „Par konceptuālo ziņojumu „Par veselības aprūpes sistēmas reformu”, kas pirms pieņemšanas tika nodots sabiedriskai apspriešanai, kā arī ar Ministru kabineta 2018.gada 29.maija rīkojumu Nr.227 „Par Veselības ministrijas padotībā esošo valsts pārvaldes iestāžu reorganizāciju” atbalstīto reformu, kā arī to, ka izmaiņas skar valsts pārvaldes iestādes funkcijas, sabiedrības līdzdalība netiek plānota.Noteikumu projekts pēc izsludināšanas Valsts sekretāru sanāksmē ir pieejams arī Ministru kabineta tīmekļa vietnē: [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti |  Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts paredz funkciju pārskatīšanu, izmaiņu ieviešanu un savstarpēju funkciju pārdali Veselības ministrijas padotības iestāžu starpā.Projekta izpilde tiks nodrošināta nozares esošo cilvēkresursu ietvaros. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Šķiņķe 67876177

Ilze.skinke@vm.gov.lv